**PROIECT DIDACTIC**

**Unitatea de învăţământ**: LICEUL TEHNOLOGIC AGROMONTAN „Romeo Constantinescu” VĂLENII DE MUNTE PRAHOVA/ ŞCOALA GIMNAZIALĂ „Traian Săvulescu” IZVOARELE/ PRAHOVA

**Data: 4.12.2015**

**Clasa pregătitoare/Clasa a IV-a**

**Propunători**: prof.înv.primar IORDACHE CRISTINA

 prof.înv.primar JOIŢA ANCA

**Disciplina:** Educaţie financiară

**Subiectul lecţiei**: **“Trocul- activitate utilă ce naşte trăiri frumoase ”**

**Tipul lecţiei**: mixtă

 **Scopul:**

Formarea şi dezvoltarea unui comportament deschis, liber, responsabil, tolerant;

Însuşirea noţiunii de „troc”

**Obiective operaţionale:**

1. COGNITIVE
* OC1: să-şi exprime părerea în legătură cu alegerea materialelor folosite ca suport în tehnica picturii cu ciocolată /acuarele ;
* OC2: să participe la jocurile de cunoaştere şi autocunoaştere;
* OC3: să descopere reţete de obţinere a glazurii de ciocolată;
* OC4 : să găsească 1-2 expresii în care se regăseşte cuvântul sfoară/ciocolată;
* OC5: să exemplifice situații în care ei sau persoane cunoscute pot folosi tehnica picturii cu ciocolată
* OC6: să exemplifice situații în care ei sau persoane cunoscute pot folosi tehnica decorării unui produs textil.
1. PSIHOMOTORII
* OM1: să-şi adapteze corect poziţia (la tablă, în bancă, în timpul ornării cu glazură de ciocolată, a decorării suportului de creioane)
1. AFECTIVE
* OA1: să-şi exprime sentimentele prin tehnica picturii cu ciocolată/ acuarele;
* OA2: să participe activ, cu plăcere la lecţie;
* OA2: să colaboreze cu toţi membrii echipei sale.

**Resurse**

I. Metodologice

 ***Strategii didactice***

Metode şi procedee:

* Conversaţia
* Explicaţia
* Exerciţiul
* Jocul didactic
* Problematizarea

Mijloace de învăţământ:

* Legenda lui Moş Nicolae
* Produse create de copii din materiale reciclabile
* Cutii de conserve din tablă sau din material plastic, îmbrăcate în sfoară prin tehnica bobinării
* Seminţe diferite, acuarele, aracet
* Săculeţi cu biscuiţi, fursecuri, platou cu clătite
* Recipiente cu glazură de ciocolată
* Bonete şi şorţuri de bucătari
* Vase de bucătărie
* Plită electrică sau aragaz
* Produse ce se pot schimba la târg (produse realizate din materiale reciclabile, borcane cu miere, ouă, mere, făină, trăistuţe de colindat confecţionate de mână, fulare, etc)
* Poze realizate la BNR, premierea de la olimpiada de ed.financiară
* Diplome de la Moş Nicolae

 Forme de organizare: frontal, individual, pe grupe

II. Forme şi tehnici de evaluare: observarea sistematică, apreciere verbală, analiza produselor activităţii

 III. Bibliografie:

* Educaţie financiară prin joc, Ligia Georgescu- Goloşoiu, 2015, EDITURA EXPLORATOR, Ploieşti, Prahova;
* site-ul Didactic.ro
* carneţelul cu reţete de prăjituri al bunicii.

**SCENARIU DIDACTIC**

|  |  |  |  |
| --- | --- | --- | --- |
| Etapelelecţiei | Conţinut informativ | Strategii didactice | Evaluare  |
| Metode | Mijloace | Forme de organizare |
| **1.Moment organizatoric** | Elevii clasei pregătitoare aflaţi în laboratorul de gastronomie primesc elevii de clasa a IV-a de la Şcoala Gimnazială “Traian Săvulecu” Izvoarele. Se prezintă laboratorul. Cele 2 cadre didactice organizează spaţiul şi materialele de lucru. |  |  |  |  |
| **2. Captarea atentiei** |  Legenda lui Moş Nicolae . O formă a generozităţii este cadoul. Darurile nu se oferă întâmplător de Moş Nicolae . Şi noi putem dărui aşa cum o face an de an Moş Nicolae .Dăruim pentru a exprima ceva, dăruim pentru a spune celor dragi cât de mult îi iubim, cât de mult ne bucură că îi avem alături, mai ales în clipele grele.  „Dar din dar se face raiul“ spune un proverb. De ce face darul raiul? Pentru că darul este expresia absolută a iubirii. Nu există dar fără iubire. Darul autentic ţine numai de iubire.Vreţi să arătăm cât de mult ştim noi să iubim? | Lectura explicativăConversaţia | Legenda lui Moş Nicolae PPT | frontal |  |
| **3. Anuntarea subiectului****lecţiei noi si a obiectivelor urmarite** | Elevii sunt anunţaţi că vor desfăşura o lecţie împreună cu elevii de clasa a IV-a. Ei au învăţat multe lucruri interesante şi utile la disciplina ed.financiară, au participat şi la olimpiada de ed.financiară, un concurs foarte greu , dar interesant, au câştigat premii şi s-au gândit să ne ajute şi pe noi să înţelegem că e frumos să munceşti, astfel economiseşti bani, cheltuieşti mai puţin şi poţi dona, acum , în pragul sărbătorilor, celor ce n-au, aşa cum a făcut şi face Moş Nicolae. Elevii vor fi anunţaţi că ambele clase vor realiza produse pe care le vor schimba, respectând valoarea lor, între clase .  | Explicaţia | Diplome obţinute la concurs, poze de la premiere | frontal |  |
| **4.Dirijarea învăţării** | Elevii, împărţiţi pe grupe, după vârstă, vor studia materialele primite în cutii deja pregătite. Vor recunoaşte produsele realizate chiar de ei , în ziua precedentă.Pe rând vor spune cum au realizat produsele. Vor găsi expresii în care se regăsesc cuvintele „sfoară” „ciocolată”.Elevii clasei a IV-a citesc reţete de glazură de ciocolată din carneţelul de reţete de prăjituri al bunicii. Pe calculator, se descoperă reţete asemănătoare, eventual, se analizează, se compară. Se poate prezenta şi un ppt „ Ciocolata”.Împărţiţi pe ateliere, elevii clasei pregătitoare, îndrumaţi de învăţător vor decora ,folosind acuarelele, seminţe, aracet suportul de creioane. În final vor aşeza în el câteva creioane noi.Elevii clasei a IV-a vor îmbrăca uniforma de cofetar şi vor experimenta tehnica picturii cu ciocolată pe fursecuri, biscuiţi, clătite.Se reamintesc regulile: * se îngirjesc de igiena mâinilor, a vaselor folosite şi a locului de lucru;
* nu au voie să mânânce pe parcursul activităţii;
* folosesc pentru decorare aparate de decorat sau pungi noi, tăiate la colţuri ;
* folosesc plita sau aragazul, doar supravegheaţi de învăţător;
* îşi împart sarcinile de lucru, fără conflicte.

Se trece la realizarea suporturilor decorative şi a decorării produselor de cofetărie.Se realizează expoziţii cu produsele realizate. Sunt anunţaţi că pot face schimb de produse între ei.Elevii mari vor explica celor mici că atunci când schimbăm un produs cu altul, de aceeaşi valoare, înseamnă că facem **troc.**Se punctează vechimea şi importanţa acestei activităţi. De ce e bine să facem troc. Elevii fac trocul. La propunerea elevilor, produsele rămase vor fi donate copiilor de la Provita, localitatea Valea Screzii, pe care îi vor vizita, tot împreună, în ziua următoare.  | DemonstraţiaExplicaţia | Cutii cu suporturi de creioane realizate din cutii îmbrăcate în sfoară, aracet, acuarele, seminţeUniforme de cofetar,vase de bucătărie, plite electrice,Cutii pt cls a IV-a : fursecuri, biscuiţi, clătite, glazură de ciocolată, aparate de ornat, pungi, etc | FrontalIndividualActivitate pe grupe  | Chestionare oralăAprecieri verbale |
| **5. Obţinerea performanţei** | Fişe de lucru : elevii mici colorează şi decupează, elevii mari calculează, lipesc . Joc de rol “ La târg ” Vor intra în rol şi câteva persoane adulte, bunici ai elevilor, astfel încât grupa formată să sugereze familia de odinioară. Sarcina de lucru constă în realizarea schimbului de mărfuri . Se reaminteşte elevilor mici că au învăţat ce este trocul.În final se face evaluarea lecţiei şi a elevilor .Învăţătoarea elevilor clasei pregătitoare devine mesagerul elevilor şi citeşte poezia: “Am un platou cu clătite De la prieteni primite. Le-am dat în schimb creioane ascuţite În suporturi rânduite.”Se oferă diplome din partea lui Moş Nicolae. |  | Fişe de lucru, culori, foarfecă, pastă de lipit | Lucru în echipă | Analiza fişelor de lucru diferenţiate  |